РЕГЛАМЕНТ (ЕО) № 293/2007 НА КОМИСИЯТА
от 19 март 2007 година
за откриване на търг за продажба на винен спирт с цел употребата му като биоетанол в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на лозаро-винарския пазар (1), и по-специално член 33 от него,
като има предвид, че:
(1)
Регламент (ЕО) № 1623/2000 на Комисията от 25 юли 2000 г. за определяне на правилата за прилагане на Регламент (ЕО) № 1493/1999 относно общата организация на лозаро-винарския пазар по отношение на пазарните механизми (2) определя между другото и правилата за прилагане, засягащи пласмента на стокови запаси от спирт, създадени в резултат на дестилациите, посочени в членове 35, 36 и 39 от Регламент (ЕИО) № 822/87 на Съвета от 16 март 1987 г. относно общата организация на лозаро-винарските пазари (3), посочени в членове 27, 28 и 30 от Регламент (ЕО) № 1493/1999 и държани от интервенционните агенции.
(2)
Следва да се пристъпи, в съответствие с член 92 от Регламент (ЕО) № 1623/2000, към търг за винен спирт с цел изключителна употреба в сектора на горивата под формата на биоетанол в Общността, за да се намалят запасите на Общността от винен спирт и да се осигури непрекъснатост на доставките за одобрените фирми съгласно член 92 от Регламент (ЕО) № 1623/2000.
(3)
Считано от 1 януари 1999 г. и по силата на Регламент (ЕО) № 2799/98 на Съвета от 15 декември 1998 г. относно определяне на агромонетарния режим на еврото (4) цените на офертите и на гаранциите трябва да са в евро и плащанията трябва да се извършват в евро.
(4)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
1. Пристъпва се към продажба чрез търг под номер 9/2007 ЕО на винен спирт с цел употребата му като биоетанол в Общността.
Спиртът произхожда от дестилациите, посочени в членове 27, 28 и 30 от Регламент (ЕО) № 1493/1999 и е държан от интервенционните агенции на страните-членки.
2. Общият обем за продажба възлиза на 653 380,74 хектолитра спирт с алкохолно съдържание по обем 100 % vol, разпределен както следва:
а)
партида номер 96/2007 ЕО с количество 50 000 хектолитра с алкохолно съдържание по обем 100 % vol;
б)
партида номер 97/2007 ЕО с количество 50 000 хектолитра с алкохолно съдържание по обем 100 % vol;
в)
партида номер 98/2007 ЕО с количество 50 000 хектолитра с алкохолно съдържание по обем 100 % vol;
г)
партида номер 99/2007 ЕО с количество 50 000 хектолитра с алкохолно съдържание по обем 100 % vol;
д)
партида номер 100/2007 ЕО с количество 50 000 хектолитра с алкохолно съдържание по обем 100 % vol;
е)
партида номер 101/2007 ЕО с количество 50 000 хектолитра с алкохолно съдържание по обем 100 % vol;
ж)
партида номер 102/2007 ЕО с количество 50 000 хектолитра с алкохолно съдържание по обем 100 % vol;
з)
партида номер 103/2007 ЕО с количество 50 000 хектолитра с алкохолно съдържание по обем 100 % vol;
и)
партида номер 104/2007 ЕО с количество 50 000 хектолитра с алкохолно съдържание по обем 100 % vol;
й)
партида номер 105/2007 ЕО с количество 50 000 хектолитра с алкохолно съдържание по обем 100 % vol;
к)
партида номер 106/2007 ЕО с количество 50 000 хектолитра с алкохолно съдържание по обем 100 % vol;
л)
партида номер 107/2007 ЕО с количество 50 000 хектолитра с алкохолно съдържание по обем 100 % vol;
м)
партида номер 108/2007 ЕО с количество 53 380,74 хектолитра с алкохолно съдържание по обем 100 % vol;
3. Мястото и номерата на резервоарите от съответните партиди, обемът спирт, който се съдържа във всеки резервоар, алкохолното съдържание и характеристиките на спирта са посочени в приложение I към настоящия регламент.
4. Само фирмите, одобрени в съответствие с член 92 от Регламент (ЕО) № 1623/2000, могат да участват в търга.
Член 2
Продажбата се извършва съгласно разпоредбите на членове 93, 94, 94б, 94в, 94г, от 95 до 98, 100 и 101 от Регламент (ЕО) № 1623/2000 и член 2 от Регламент (ЕО) № 2799/98.
Член 3
1. Офертите трябва да се подадат в интервенционните агенции, държащи спирта, посочени в приложение II, или да се изпратят с препоръчано писмо на адреса на тези интервенционни агенции.
2. Офертите се поставят в двоен запечатан плик. Върху вътрешния плик трябва да бъде отбелязано „Тръжна оферта с цел употреба като биоетанол в Общността, № 9/2007 ЕО“, а върху външния - адресът на съответната интервенционна агенция.
3. Офертите трябва да пристигнат в съответната интервенционна агенция най-късно в 12 часа брюкселско време на 2 април 2007 г.
Член 4
1. За да бъдат допуснати, офертите трябва да са в съответствие с членове 94 и 97 от Регламент (ЕО) № 1623/2000.
2. За да бъде допусната, в момента на подаването офертата трябва да бъде придружена от:
а)
доказателство за пред съответната интервенционна агенция, държаща въпросния спирт, че е внесена гаранция за участие в размер 4 EUR на хектолитър спирт, с алкохолно съдържание по обем 100 % vol;
б)
име и адрес на участника в търга, номер на обявлението за търг, предложената цена, изразена в евро за хектолитър спирт с алкохолно съдържание по обем 100 % vol;
в)
задължението на участника в търга да спазва всички разпоредби, свързани със съответния търг;
г)
декларация на участника в търга, с която:
i)
той се отказва да предявява рекламация, свързана с качеството и характеристиките на продукта, който евентуално ще му бъде предоставен;
ii)
той приема да се подложи на всякакъв контрол, отнасящ се до местоназначението и употребата на спирта;
iii)
той е длъжен да осигури доказателство относно употребата на спирта в съответствие с условията, определени в обявлението за търга.
Член 5
Данните, предвидени в член 94а от Регламент (ЕО) № 1623/2000 относно открития с настоящия регламент търг, се предават на Комисията на адреса, посочен в приложение III към настоящия регламент.
Член 6
Формалностите, свързани с вземането на проби, са определени в член 98 от Регламент (ЕО) № 1623/2000.
Интервенционната агенция предоставя всички необходими данни за характеристиките на продавания спирт.
Всяко заинтересовано лице може да се обърне към съответната интервенционна агенция, за да получи проби от продавания спирт, които се вземат от представител на съответната интервенционна агенция.
Член 7
1. Интервенционните агенции на страните-членки, където спиртът се складира, осъществяват съответния контрол с цел да се потвърди естеството на спирта при крайната употреба. За тази цел те могат:
а)
да се позоват, mutatis mutandis, на разпоредбите на член 102 от Регламент (ЕО) № 1623/2000;
б)
да пристъпят към контрол чрез проба, с помощта на анализ с ядрено-магнитен резонанс, за да проверят естеството на спирта при крайната употреба.
2. Разходите за осъществяване на контрола, посочен в параграф 1, са за сметка на фирмите, на които спиртът се продава.
Член 8
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 март 2007 година.